Κανονισμός (ΕΚ) αριθ. 1923/2002 της Επιτροπής

της 28ης Οκτωβρίου 2002

για τον καθορισμό της χορήγησης πιστοποιητικών εξαγωγής για ορισμένα τυριά που θα εξαχθούν προς τις Ηνωμένες Πολιτείες της Αμερικής το 2003 στο πλαίσιο ορισμένων ποσοστώσεων που προκύπτουν από τις συμφωνίες ΓΣΔΕ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1255/1999 του Συμβουλίου, της 17ης Μαου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 509/2002(2), και ιδίως το άρθρο 30,

Εκτιμώντας τα ακόλουθα:

(1) Ο κανονισμός (ΕΚ) αριθ. 1332/2002 της Επιτροπής(3), ανοίγει τη διαδικασία για τη χορήγηση πιστοποιητικών εξαγωγής για τα τυριά που θα εξαχθούν προς τις Ηνωμένες Πολιτείες της Αμερικής το 2003 στο πλαίσιο ορισμένων ποσοστώσεων που προκύπτουν από τις συμφωνίες ΓΣΔΕ.

(2) Ο κανονισμός (ΕΚ) αριθ. 174/1999 της Επιτροπής, της 26ης Ιανουαρίου 1999, για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων(4), όπως τροποποιήθηκε τελευταία από τον κανονισμό (ΕΚ) αριθ. 1472/2002(5), προβλέπει στο άρθρο 20 παράγραφος 3 ότι στην περίπτωση αιτήσεων για προσωρινά πιστοποιητικά που κατατέθηκαν σύμφωνα με τον κανονισμό (ΕΚ) αριθ. 1332/2002 για ποσότητες προϊόντων μεγαλύτερες από εκείνες που είναι διαθέσιμες σε κάθε ομάδα προϊόντος, για τη χορήγηση πιστοποιητικών πρέπει να ληφθεί υπόψη η ποσότητα των ίδιων προϊόντων που έχουν εξαχθεί στις Ηνωμένες Πολιτείες της Αμερικής από τον αιτούντα κατά το παρελθόν και μπορεί να προτιμηθούν οι αιτούντες των οποίων οι καθορισμένοι εισαγωγείς είναι θυγατρικές εταιρείες. Εφόσον για τις περισσότερες ομάδες προϊόντων η ποσότητα για την οποία υποβάλλεται αίτηση είναι μεγαλύτερη από τη διαθέσιμη, πρέπει να προτιμηθούν οι αιτούντες εκείνοι των οποίων οι καθορισμένοι εισαγωγείς είναι θυγατρικές εταιρείες με τον καθορισμό υψηλότερων συντελεστών χορήγησης για τους εν λόγω αιτούντες.

(3) Το καθεστώς δεν προβλέπει τη δυνατότητα για έναν εμπορευόμενο να αρνηθεί την έκδοση του πιστοποιητικού στην περίπτωση που η ποσότητα που προκύπτει από την εφαρμογή των συντελεστών χορήγησης είναι πολύ μικρή, και η πείρα έδειξε ότι υπάρχει κίνδυνος για τον εμπορευόμενο υπό τις συνθήκες αυτές να μην μπορέσει να εκπληρώσει την υποχρέωσή του να εξάγει τα προϊόντα, με αποτέλεσμα την απώλεια της εγγύησης. Συνεπώς, πρέπει να εξασφαλισθεί η χορήγηση ελάχιστης ποσότητας.

(4) Στην περίπτωση ομάδων προϊόντων για τα οποία οι κατατιθέμενες αιτήσεις αφορούν ποσότητες μικρότερες από εκείνες που είναι διαθέσιμες, πρέπει να προβλεφθεί σύμφωνα με το άρθρο 20 παράγραφος 5 του κανονισμού (ΕΚ) αριθ. 174/1999, η χορήγηση των υπολοίπων ποσοτήτων στους αιτούντες κατ' αναλογία των ποσοτήτων για τις οποίες υποβλήθηκαν αιτήσεις. Η χορήγηση των εν λόγω πρόσθετων ποσοτήτων πρέπει να εξαρτάται από την κατάθεση αίτησης και τη σύσταση εγγύησης εκ μέρους του ενδιαφερόμενου εμπορευομένου.

(5) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι αιτήσεις χορήγησης προσωρινών πιστοποιητικών εξαγωγής που υποβάλλονται δυνάμει του κανονισμού (ΕΚ) αριθ. 1332/2002 για τις ομάδες προϊόντων και τις ποσοστώσεις που προσδιορίζονται από τους αριθμούς 16-Τόκιο, 16-, 17-, 20- και 21-Ουρουγουάη, 22-Τόκιο, 22-Ουρουγουάη, 25-Τόκιο και 25-Ουρουγουάη στη στήλη 3 του συνημμένου παραρτήματος:

- από αιτούντες των οποίων οι καθορισμένοι εισαγωγείς είναι θυγατρικές εταιρείες, γίνονται δεκτές:

- για την ποσότητα για την οποία έχει υποβληθεί αίτηση ανά κωδικό προϊόντος της ονοματολογίας των επιστροφών κατά την εξαγωγή που δεν υπερβαίνει 10 τόνους, και

- για την ποσότητα για την οποία έχει υποβληθεί αίτηση ανά κωδικό προϊόντος της ονοματολογίας των επιστροφών κατά την εξαγωγή που υπερβαίνει 10 τόνους, εντός του ορίου των συντελεστών χορήγησης οι οποίοι αναφέρονται στη στήλη 5 του παραρτήματος,

- από αιτούντες, εκτός εκείνων που προβλέπονται στην πρώτη περίπτωση, γίνονται δεκτές:

- για την ποσότητα για την οποία έχει υποβληθεί αίτηση ανά κωδικό προϊόντος της ονοματολογίας των επιστροφών κατά την εξαγωγή που δεν υπερβαίνει 10 τόνους, και

- για την ποσότητα για την οποία έχει υποβληθεί αίτηση ανά κωδικό προϊόντος της ονοματολογίας των επιστροφών κατά την εξαγωγή που υπερβαίνει 10 τόνους, εντός του ορίου των συντελεστών χορήγησης οι οποίοι αναφέρονται στη στήλη 6 του παραρτήματος.

2. Οι αιτήσεις για προσωρινά πιστοποιητικά εξαγωγής που κατατίθενται σύμφωνα με τον κανονισμό (ΕΚ) αριθ. 1332/2002 για ομάδες προϊόντων που προσδιορίζονται από τον αριθμό 18 στη στήλη 3 του παραρτήματος γίνονται αποδεκτές για τις αιτούμενες ποσότητες. Μετά από πρόσθετη αίτηση του επιχειρηματία εντός 15 εργάσιμων ημερών από την έναρξη ισχύος του παρόντος κανονισμού, και υπό τον όρο σύστασης της προβλεπόμενης εγγύησης, μπορούν να εκδίδονται προσωρινά πιστοποιητικά εξαγωγής για πρόσθετες ποσότητες στο πλαίσιο της εφαρμογής του συντελεστή της στήλης 7 του παραρτήματος.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Οκτωβρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 48.

(2) ΕΕ L 79 της 22.3.2002, σ. 15.

(3) ΕΕ L 195 της 24.7.2002, σ. 10.

(4) ΕΕ L 20 της 27.1.1999, σ. 8.

(5) ΕΕ L 219 της 14.8.2002, σ. 4.

ΠΑΡΑΡΤΗΜΑ

>ΘΕΣΗ ΠΙΝΑΚΑ>